open-index/open-wikipedia-markdown huggingface dataset:
Pazos, Ons, Brión

**Pazos** é un lugar da parroquia de Ons no concello coruñés de Brión na comarca de Santiago. Tiña 39 habitantes no ano 2010 segundo datos do INE, dos cales 16 eran homes e 23 eran mulleres.

## Notas 
## Lugares e parroquias 
### Lugares de Ons 
### Parroquias de Brión
Brødrene Olsen

Os **Olsen Brothers**, en dinamarqués: "Brødrene Olsen", en galego: "Irmáns Olsen", son un dúo musical dinamarqués composto por Jørgen, nado o 15 de marzo de 1950 e seu irmán "Noller" (Niels), nado o 13 de abril de 1954. Ámbolos dous formaron o seu primeiro grupo chamado The Kids en 1965. Máis tarde, en 1967 publicaron o seu primeiro sinxelo. Despois de teren participado nun musical, publicaron o seu primeiro álbum en 1972 como os Irmáns Olsen, publicando dende entón 12 traballos.

No ano 2000, venceron no Festival de Eurovisión celebrado en Estocolmo (Suecia), onde obtiveron a victória ao cantar en inglés "Fly on the Wings of Love". O tema chegou ao nº 34 do United World Chart.

## Discografía 
* *Olsen* (1972)
* *For What We Are* (1973)
* *For the Children of the World* (1973)
* *Back on the Tracks* (1976)
* ''You're the One* (1977)
* *San Fransisco* (1978)
* *Dans - Dans - Dans* (1979)
* *Rockstalgi* (1987)
* *Det Stille Ocean* (1990)
* *Greatest and Latest* (1994)
* *Angelina* (1999)
* *Fly on the Wings of Love* (2000)
* *Neon Madonna* (2001)
* *Walk Right Back* (2001)
* *Songs* (2002)
* *Weil Nur Die Liebe Zählt* (2003)
* *More Songs* (2003)
* *Our New Songs'' (2005)

## Véxase tamén 
### Ligazón externa 
* Páxina oficial
Manuel Mon Rouco

**Manuel Mon Rouco** é un empresario e político galego do PPdeG.

## Traxectoria 
É o responsable do grupo empresarial da construción Mon. Nas primeiras eleccións democráticas encabezou a candidatura da UCD á alcaldía de Cervo e foi elixido alcalde por maioría absoluta. Non concorreu á reelección en 1983 e pasou a centrarse na súa empresa.

Nas eleccións municipais de 1995 volveu á política encabezando a candidatura do PPdeG á alcaldía de Burela e foi elixido alcalde con maioría absoluta, o primeiro electo desta localidade trala súa segregación de Cervo. Volveu ser elixido por maioría absoluta nas municipais de 1999 e 2003. O 8 de marzo de 2005 presentou a súa dimisión.

## Notas 
## Véxase tamén 
### Outros artigos 
* Eleccións municipais en Cervo
* Eleccións municipais en Burela

### Ligazóns externas 
* Construcciones Mon SL
Dortmund

**Dortmund** (en baixo alemán: *Düörpm*) é unha cidade do estado (*Bundesland*) de Renania do Norte-Westfalia, na área do Ruhr. A súa poboación a 31 de decembro de 2010 era de 580.444 habitantes, facéndoa a sétima cidade máis poboada de Alemaña e a trixésimo cuarta da Unión Europea.

O río Ruhr flúe cara ao sur da cidade, e o regato Emscher a través da área municipal. A canle de Dortmund-Ems termina na cidade, no porto de Dortmund, o maior porto da canle europeo, ligando a Dortmund co Mar do Norte. Dortmund é coñecida popularmente como a "metrópole verde" de Westfalia. Case a metade do territorio municipal componse de cursos de auga, bosques, agricultura e espazos verdes, con amplos parques como o Westfalenpark e o Rombergpark. Isto contrasta cos case cen anos de extensiva minería do carbón e fresado do aceiro dentro dos límites da cidade.

## Véxase tamén 
### Outros artigos
A Igrexa, Viceso, Brión

**A Igrexa** é un lugar da parroquia de Viceso no concello coruñés de Brión na comarca de Santiago. Non tiña habitantes no ano 2010 segundo datos do INE.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de Santa María de Viceso.

## Xeografía 
A Igrexa, denominada oficialmente no nomenclátor de Galicia como entidade propia, está ligada á aldea de Esparís. As únicas vivendas son a casa do cura, abandonada dende a década de 1980, e os edificios auxiliares próximos á igrexa, coñecidos como o Teleclub.

## Patrimonio 
O templo relixioso ten planta de cruz latina, coa capela maior cadrada, cuberta con bóveda de canón con lunetos, mentres que o cruceiro, con arcos faxóns de medio punto sobre pilastras de orde toscana, ten bóveda de aresta. O edificio actual é do século XIX, construído sobre un anterior. A fachada foi a primeira parte que se leva a cabo, coa súa elegante torre do campanario, da escola de Simón Rodríguez. Na fornela-fiestra situada sobre a porta hai unha imaxe da Asunción da Virxe, labrada en 1784 polo escultor noiés Antonio Fabeiro. Entre 1832 e 1835 construíronse o presbiterio e a sancristía. Por último erguéronse as capelas laterais, e o corpo da nave. O retablo da capela maior é neoclásico, tallado despois de se remataren as obras.

## Lugares e parroquias 
### Lugares de Viceso 
### Parroquias de Brión 
## Notas
A Cabana, Anceis, Cambre

**A Cabana** é un lugar da parroquia de Anceis no concello coruñés de Cambre, na comarca da Coruña. Segundo o padrón municipal (INE 2016) ten 98 habitantes (49 homes e 49 mulleres). Sitúase xunto á Cabana (Sigrás).

## Lugares e parroquias 
### Lugares de Anceis 
### Parroquias de Cambre
Lanosterol

O **lanosterol** é un esteroide do grupo dos esterois (tamén se pode considerar un triterpenoide tetracíclico), do cal derivan todos os esteroides nos animais . Nas plantas derivan do esteroide cicloartenol . O lanosterol foi atopado por primeira vez na lanolina da la do ovella, e o seu papel biosintético non se descubriu ata máis tarde. Atópase en grandes cantidades na lanolina, xunto con outros triterpenoides.

## Función na ruta de síntese de esteroides 
A produción de lanosterol, catalizada encimaticamente, orixina a estrutura cíclica básica dos esteroides. O lanosterol é o primeiro composto ciclado esteroide importante na ruta metabólica de síntese do colesterol, que empeza con moléculas terpénicas lineais e segue ata o escualeno, que se cicla dando lanosterol. A conversión posterior do lanosterol en colesterol implica a eliminación de dous grupos metilo (CH3) no carbono 4 e outro no carbono 14, o desprazamento dun dobre enlace do anel, e a saturación do dobre enlace da cadea lateral.
[miniatura|esquerda|350px|Visión simplificada da ruta de síntese do lanosterol, na que se mostran os intermediarios [isopentenil pirofosfato (IPP), dimetilalil pirofosfato (DMAPP), xeranil pirofosfato (GPP), e escualeno. Outros intermediarios foron omitidos.]]

## Biosíntese 
## Notas 
## Véxase tamén 
* Cicloartenol
* Colesterol
Espectro audible

O **espectro audible** confórmano as audiofrecuencias, é dicir, toda a gama de frecuencias que poden ser percibidas polo oído humano.

Un oído san e xove é sensible ás frecuencias comprendidas entre os 20 Hz e os 20&nbsp;kHz. Porén, esta marxe varía segundo cada persoa e altérase coa idade (chamamos presbiacusia á perda de audición coa idade). Este rango equivale moi aproximadamente a dez oitavas completas (210=1024).

Fóra do espectro audible:
*Por riba estarían os ultrasóns (ondas acústicas de frecuencias superiores aos 20&nbsp;kHz).
*Por debaixo, os infrasóns (ondas acústicas inferiores aos 20&nbsp;Hz).

O espectro audible podemos subdividilo en función dos tons:
*Tons graves (frecuencias baixas, correspondentes ás 4 primeiras oitavas, isto é, dende os 16&nbsp;Hz aos 256&nbsp;Hz).
*Tons medios (frecuencias medias, correspondentes ás oitavas quinta, sexta e sétima, isto é, de 256&nbsp;Hz a 2&nbsp;kHz).
*Tons agudos (frecuencias altas, correspondentes ás tres últimas oitavas, isto é, de 2&nbsp;kHz ata pouco máis de 16&nbsp;kHz).
Ed Davis

**Edward Adam "Ed" Davis**, nado o 5 de xuño de 1989 en Washington, D.C., é un xogador de baloncesto profesional estadounidense que xoga nos Xinjiang Flying Tigers da Chinese Basketball Association (CBA). Xogou para a Universidade de Carolina do Norte antes de converterse en xogador profesional.

## Traxectoria deportiva 
Davis foi elixido na 13ª posición do Draft da NBA de 2010 polos Toronto Raptors. O 6 de xullo de 2010, asinou o seu contrato cos Raptors. Tras un mes en Toronto, Davis foi enviado á NBA D-League, aos Erie Bayhawks. O 29 de novembrode 2010, Davis foi chamado polos Raptors tras facer 10 puntos, 5 rebotes e 3 tapóns por partido, despois de que o ala-pivote dos Raptors Reggie Evans se mancara o pé esquerdo. O 1 de decembro de 2010, fixo o seu debut na NBA con 11 puntos, 6 rebotes e 2 tapóns.

O 30 de xaneiro de 2013, Davis foi traspasado ós Memphis Grizzlies xunto a Tayshaun Prince e Austin Daye dos Detroit Pistons, nun traspaso entre tres equipos que mandou ademais ó seu compañeiro José Calderón ós Pistons, e a Rudy Gay e Hamed Haddadi dos Grizzlies ós Raptors.

O 23 de xullo de 2014, Davis asinou cos Los Angeles Lakers.

O 9 de xullo de 2015, Davis asinou un contrato de tres anos cos Portland Trail Blazers.

O 23 de xullo de 2018, Davis asinou cos Brooklyn Nets.

O 20 de xullo de 2019, Davis asinou cos Utah Jazz.

O 23 de novembro de 2020, Davis foi traspasado ós New York Knicks, e o día seguinte foi traspasado de novo, desta vez ós Minnesota Timberwolves.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Armes Prydein

***Armes Prydein*** (**A profecía de Bretaña**) é o nome dun poema profético galés de inicios do século X que aparece no *Libro de Taliesin*.

Nun estilo entusiasta característico da poesía heroica galesa describe un futuro onde todos os pobos britónicos eran aliados xunto cos escotos, os irlandeses e os viquingos do Reino de Dublín so liderado galés, e no que todos xuntos daría expulsado os anglosaxóns de Gran Bretaña para sempre. Os xefes de tales empresas eran sempre nomes coñecidos na poesía heroica, e neste caso dicían que eran Cadwallon e Cadwaladr, invitando implicitamente á audiencia a conectalos con dous famosos líderes do pasado remoto, Cadwallon ap Cadfan e Cadwaladr ap Cadwallon. A inclusión dos viquingos, non celtas, e dos escotos e irlandeses, non britónicos, como aliados nun poema tradicional galés é unha singularidade digna de mención.

Describen este poema normalmente como unha expresión da frustración galesa coas políticas pragmáticas e pacíficas de Hywel Dda cara ao daquela en ascenso reino de Wessex. Edward de Wessex (reinou de 899 a 924) acadara unha recoñecida preeminencia sobre case todos os pobos situados ao sur dos Firths de Clyde e Forth, incluíndo gaélicos, viquingos, ingleses, córnicos, galeses e cumbrios. Tras a súa morte e a ascensión ao trono do seu fillo Æthelstan (reinou desde 924 ata 939), xurdiu unha alianza entre os reinos de Dublín, Escocia e Strathclyde contra el e venceunos na batalla de Brunanburh en 937. Lonxe de asistir aos seus irmáns, os 'Homes do Norte', e marchar contra os ingleses, os galeses de Hywel Dda mantivéranse á marxe, sen axudaren os seus tradicionais compatriotas (os homes de Strathclyde) nin enfrontárense aos seus tradicionais inimigos (os saxóns de Wessex).

O *Armes Prydein* é tamén significativo en canto que aporta unha das primeiras mencións do profeta Myrddin Wyllt, que foi a base do personaxe de Merlín na lenda artúrica.

## Edición e tradución ao inglés 
* Sir Ifor Williams (ed.), *Armes Prydein. The Prophecy of Britain.* 2nd ed. Dublin: DIAS, 1982 (1972). Traducida por Rachel Bromwich da edición galesa de 1955.

## Notas 
## Véxase tamén 
### Bibliografía 
* 
* 
* 
* 
* 
### Ligazóns externas
* Texto do *Armes Prydein* en galés medieval.
* Facsímile do Manuscrito NLW Peniarth MS 2 (Llyfr Taliesin), Folio 6r - 8v
Roberto Álvarez

Co nome de **Roberto Álvarez** podemos referirnos a:

***Roberto Álvarez Fernández**, político galego do PSdeG-PSOE.
***Roberto Álvarez Ruiz**, actor español.
Sunday Sunday

"**Sunday Sunday**" é unha canción da banda inglesa de rock alternativo Blur, editada como derradeiro sinxelo do seu álbum *Modern Life Is Rubbish* o 4 de outubro de 1993. Acadou o número 26 na lista británica de sinxelos, sendo esta a posición máis alta conseguida polos sinxelos dese álbum. Curiosamente, o nome orixinal da banda, "Seymour", está acreditado como artista invitado.

O tema trata das tradicionais actividades británicas do domingo, como facer un asado dominical, visitar a familia ou camiñar polo parque.

## Listaxe de cancións 
;7"
#"Sunday Sunday"
#"Tell Me, Tell Me" - con Seymour

;CD1
#"Sunday Sunday"
#"Dizzy" - con Seymour
#"Fried" - con Seymour
#"Shimmer" - con Seymour

;CD2
#"Sunday Sunday"
#"Daisy Bell"
#"Let's All Go Down The Strand"

;12"
#"Sunday Sunday"
#"Long Legged" - con Seymour
#"Mixed Up" - con Seymour
I'm Wide Awake, It's Morning

'''''I'm Wide Awake, It's Morning'''* é un dos dous álbums da banda estadounidense Bright Eyes (xunto con *Digital Ash in a Digital Urn*) editados o 25 de xaneiro do 2005 a través de Saddle Creek Records.

*I'm Wide Awake, It's Morning* foi listada como unha das 50 gravacións máis importantes da década polo programa *All Songs Considered'' da emisora estadounidense National Public Radio

## Listaxe de cancións 
## Notas
Salaño Grande, Ons, Brión

**Salaño Grande** é un lugar da parroquia de Ons no concello coruñés de Brión na comarca de Santiago. Tiña 66 habitantes no ano 2010 segundo datos do INE, dos cales 34 eran homes e 32 eran mulleres.

## Notas
## Lugares e parroquias
### Lugares de Ons
### Parroquias de Brión
Gaels

[miniatura|[Illas Británicas no século V d.C., entre a saída dos Romanos de Gran Bretaña e a fundación dos reinos anglosaxóns.

]]**Gaels** (á veces designados por **Goidels** ou **Goidélicos**, por Goídel Glas) é un termo que designa aos falantes das linguas célticas gaélicas: irlandés, gaélico escocés e lingua manx. 
## Sociolingüística 
O dialecto gaélico ten orixe en Irlanda, tendo rapidamente unha expansión cara ao oeste e o norte de Escocia e á Illa de Man. Actualmente, como as linguas gaélicas foron significativamente substituídas polo inglés, o termo *Gael* tamén é empregado polos irlandeses ou polos celtas escoceses, independentemente da súa lingua.

As linguas gaélicas son unha das dúas vertentes das linguas célticas insulares, sendo o outro o das linguas britónicas.[alt=|esquerda|miniatura|Escota (Scota, esquerda) con Catelus ([Catelo ou Goidel Glas, dereita) viaxando desde Exipto, como se representa nun manuscrito do *Scotichronicon* do século XV de Walter Bower]]

## Mitoloxía 
Na súa épica nacional contida en obras medievais como o *Lebor Gabála Érenn*, os gaels remontan a súa orixe a un antepasado homónimo chamado Catelo ou Goídel Glas. É descrito como un príncipe escita (neto de Fénius Farsaid e fillo da exipcia Scota), considerado o creador das linguas gaélicas. Segundo esa lenda, os gaélicos viaxaron durante centos de anos, atravesaronn Exipto, Creta, Escita, o Mar Caspio e o Norte de África, antes de chegaren á Península Ibérica, onde o seu rei, Breogán, fundou Brigantia no Noroeste da Península.

Dise entón que os gaélicos navegaron á illa de Irlanda desde Galiza como milesianos, fillos de Míl Espáine. Levan a cabo unha batalla de feiticería contra os Tuatha Dé Danann, os semideuses que habitaban Irlanda naquel momento. Ériu, unha deusa da terra, prometeu aos gaels que a illa sería deles sempre que lle rendan homenaxe. Concordan, e o seu bardo e druída Amergin recita un encantamento coñecido como "Canción de Amergin". Os dous grupos acordan dividir Irlanda entre eles: os gaels ocuparán o mundo exterior mentres que os Tuatha ocuparán o Outro mundo.

## Notas 
## Véxase tamén 
### Outros artigos 
* Linguas goidélicas
* Mitoloxía celta
* Pedra de Scone
* Pedra fadada
The Pains of Being Pure at Heart (álbum)

***The Pains of Being Pure at Heart*** é o álbum de estrea da banda estadounidense de indie pop The Pains of Being Pure at Heart, editado o 3 de febreiro do 2009. O disco foi gravado nos Honeyland Studios en Brooklyn, Nova York, e mesturouno Archie Moore.

## Listaxe de cancións 
# "Contender" - 2:40
# "Come Saturday" - 3:17
# "Young Adult Friction" - 4:07
# "This Love Is Fucking Right!" - 3:15
# "The Tenure Itch" - 3:45
# "Stay Alive" - 4:56
# "Everything with You" - 2:59
# "A Teenager in Love" - 3:24
# "Hey Paul" - 2:03
# "Gentle Sons" - 4:32
Autacoide

Os **autacoides** son factores biolóxicos que actúan como hormonas de efecto local, por un tempo breve, sempre preto do sitio onde foron sintetizadas, e non son transportadas por vía sanguínea. Estas moléculas reguladoras tamén se metabolizan localmente. Por tanto, prodúcense, actúan e metabolízanse localmente . Como son hormonas locais teñen un efecto parácrino. Todo isto diferénciaos das hormonas normais, as cales poden liberarse moi lonxe de onde actúan, viaxan por vía sanguínea e está moi regulada a súa produción. A palabra autacoide procede do grego "autos" e "acos" e significa "autoalivio", "autorremedio".

Exemplos importantes de autacoides son: eicosanoides (como prostaglandinas, tromboxanos ou leucotrienos), anxiotensina, neurotensina, NO (óxido nítrico), cininas, histamina, serotonina, endotelinas, palmitoiletanolamida etc.

Os autacoides poden ter moitas funcións biolóxicas, como regular o fluxo sanguíneo local, a homeostase e os procesos inflamatorios. Algúns autacoides caracterízanse principalmente polo seu efecto sobre o músculo liso. Sobre o músculo liso vascular poden ser tanto vasoconstritores coma vasodilatadores. Durante os períodos de exercicio poden liberarse autacoides vasodilatadores; o seu principal efecto é sobre a pel, facilitando a perda de calor.

## Notas
In It for the Money

***In It for the Money*** é o segundo álbum da banda inglesa Supergrass, editado o 27 de abril de 1997 polo selo Parlophone. Foi definido poa revista *NME* como "máis divertido que observar a un wombat nunha lavadora" e incluíuno na súa lista dos 10 mellores álbums do ano. Pola súa banda, os lectores de *Q* situárono no número 68 dos mellores álbums de todos os tempos. No ano 2000 a mesma revista colocou o disco no posto 57 da súa lista dos 100 mellores álbums británicos de todos os tempos.

## Listaxe de cancións
Guerra de Marrocos

**Guerra de Marrocos**  pode referirse a varios conflitos:

*Primeira Guerra de Marrocos (1859–1860);
*Guerra de Margallo (1893–1894);
*Guerra franco-marroquí (1907–1911)
*Guerra de Melilla (1909);
*Guerra do Rif (1911–1927).
Ken Russell

**Henry Kenneth Alfred Russell**, coñecido como **Ken Russell**, nado o 3 de xullo de 1927 en Southampton, Hampshire e finado o 27 de novembro de 2011 no mesmo lugar, foi un director de cinema inglés.

## Traxectoria
Foi coñecido polos seus filmes sobre famosos compositores e o seu polémico, extravagante e pioneiro traballo en películas.
## Filmografía 
* *O cerebro dun billón de dólares* (1967)
* *Mulleres namoradas* (1969)
* *The Music Lovers* (1970)
* *O mozo* (1971)
* *The Devils* (1971)
* *Savage Messiah* (1972)
* *Mahler* (1974)
* *Tommy* (1975)
* *Lisztomania* (1975)
* *Altered States* (1980)
* *A paixón de China Blue* (1984)
* *Gothic* (1986)
* *Aria* (1987)
* *The Lair of the White Worm* (1988)
* ''Salome's Last Dance* (1988)
* *The Rainbow* (1989)
* *Whore* (1991)
* *The Fall of the Louse of Usher'' (2002)
Antonio Meijide Pardo

**Antonio Meijide Pardo**, nado no Barco de Valdeorras o 30 de abril de 1917 e finado na Coruña o 24 de xuño de 2004, foi un historiador galego.

## Traxectoria 
Licenciado en Filosofía e Letras pola Universidade de Santiago de Compostela. Residiu na Coruña desde 1940 onde foi catedrático de Xeografía e Historia do Instituto Eusebio da Guarda, posto do que se xubilou en 1985. Investigou a invasión inglesa de 1719 e as reais fábricas en Galicia.

Socio fundador do Instituto José Cornide de Estudos Coruñeses, ingresou na Real Academia Galega o 25 de maio de 1963 co discurso *Origen y progresos de la Escuela de Náutica de La Coruña (1790-1825)*, respondido por Ramón Otero Pedrayo. Foi tesoureiro da RAG entre 1983 e 1997, ademais de vicepresidente do Padroado da Biblioteca do Real Consulado da Coruña.
## Obra  
* *La URSS, Geografía, Economía, Industria* (1952)
* *Brasil: la gran potencia del siglo XXI* (Porto y Cía. Editores, 1955. 2ª ed. 1957)
* *La emigración gallega intrapeninsular en el siglo XVIII* (1960)
* *Estudio geoeconómico del complejo industrial de La Grela* (1962).
* *Correos marítimos entre Falmouth e A Coruña (1689-1815)* (1966). Discurso de ingreso no Instituto José Cornide de Estudos Coruñeses.
**La invasión inglesa de Galicia en 1719* (1970)
**Economía marítima de la Galicia Cantábrica en el siglo XVIII* (1971)
**Negociantes catalanes y sus fábricas de salazón en la ría de Arosa (1780-1830)* (1973)
**Jerónimo Piñeiro de las Casas, liberal gallego* (1975)
**Documentos para la historia de las Reales Fábricas de Sargadelos* (1978, 1993)
* *Vigo en su historia* (con Fernando Acuña, J. M. Álvarez Blázquez, Álvaro Cunqueiro, Antonio Odriozola *et alii*, 1980).
**El comercio del bacalao en la Galicia del XVIII* (1981)
**Vicente Vizcaíno. Biografía de un jurista y economista del XVIII* (1981)
* *Documentos para la historia de las reales fábricas de Sargadelos* (Cuadernos del seminario de estudios cerámicos de Sargadelos, 1982).
* *Escritos e autores na Galicia da Ilustración* (Real Academia Galega, 1982).
**El puerto de La Coruña en el siglo XVIII* (1984)
**Testimonios históricos sobre la antigüedad del cultivo de la patata en Galicia* (1984)
**La antigua minería del cobre en el valle de Valdeorras* (1985)
**Mentalidades gallegas de antaño: El científico Fernández Taboada (1775-1841)* (1988)
**Eusebio da Guarda y el Instituto de 2ª Enseñanza de A Coruña* (1991)
**El ilustrado, político y economista gallego Jacobo María de Parga y Puga 1774-1850* (1992)
* *Nuevas aportaciones para la historia de las reales fábricas de Sargadelos* (Cuadernos do Seminario de Sargadelos, 1993).
**Sinforiano López, pionero del liberalismo* (1995)
**Temas y personajes de la historia coruñesa contemporánea* (1997)

## Recoñecementos 
Recibiu a Cruz de Afonso X o Sabio e a Medalla Castelao (1996).

## Notas 
## Véxase tamén 
### Bibliografía 
* 
* 
* 
* 

### Outros artigos 
* María Luisa Meijide Pardo
Benigno Gómez Tadín

**Benigno Gómez Tadín**, nado en 1952, é un político galego do PSdeG-PSOE.
## Traxectoria 
Empresario hostaleiro. Concelleiro en Cervantes dende 1987. Nas eleccións municipais de 2007 encabezou a candidatura do PSdeG-PSOE á alcaldía de Cervantes e foi elixido alcalde con maioría absoluta. Nas municipais de 2011 volveu ser elixido alcalde tamén con maioría absoluta. Nas citas electorais de 2015, 2019 e 2023 revalidou o cargo tamén con maioría absoluta.

## Notas 
## Véxase tamén 
### Outros artigos 
* Eleccións municipais en Cervantes

### Ligazóns externas 
* Entrevista en *El Progreso*
Roxelio Rivero

**Roxelio Rivero**, nado nas Neves en 1884 e finado en 1940, foi un escritor e xornalista galego.

## Traxectoria 
Redactor de *El Tea* de Ponteareas, onde ás veces empregaba o pseudónimo '''Xacinto d'as Cubelas'*, colaborou en *Diario de Avisos* e *Heraldo* de Zaragoza e foi correspondente nas Neves de *Noticiero de Vigo*. Nas Neves dirixiu *El Azote*, mantivo unha sección crítica titulada “Aturuxos” no semanario satírico vigués *La Ráfaga* e tamén foi colaborador de *Vida Gallega*, *Don Quijote* de Ponteareas, *Tramancazos* e *El Soplete* editados en Redondela, *La Libertad* de *Pontevedra* e correspondente de *Galicia* en Ponteareas. Na República colaborou en *Tribuna*. En setembro de 1924 marchou a Lisboa. Foi un autor de notable éxito popular, publicou os seus contos en *El Tea*, que despois foron recopilados en forma de libro. Escribiu tamén algunhas pezas teatrais.

## Obras 
### Narrativa
**Fungueirazos. Contos gallegos*, 1916.
**Cóchegas. Contos gallegos*, 1920.
**Galicia rindo*, 1924.
**Larpeiro, coitado e mártir*, 1929.
**Aventuras de Guan Piériz*, 1934.
**Aturuxos. Contos gallegos*, 1935.
**Desfile de bandoleros*, 1939.

### Teatro
**¡Que pena tiña!*.
**O meu Alfredo*, con Telesforo Sestelo.
**Na casa do ciruxano*, con Telesforo Sestelo (estreada o 25 de marzo de 1919).
**Un Home de Pau e Ferro'', sainete.

## Vida persoal 
Casou con Julia Troncoso Juanatey en 1913 e foi pai do tamén escritor e xornalista Carlos Rivero Troncoso.

## Notas 
## Véxase tamén 
### Bibliografía 
*Cabo Villaverde, Miguel, "Da revolución á cooperativa. Visións literarias do agrarismo galego"', in *Homenaje a José García Oro*. Santiago de Compostela: Universidade, 2002.

### Ligazóns externas 
*Teatro galego e construción nacional: os Cadernos da Escola Dramática Galega (1978-1994) de David García Vidal
Manuel Belón

**Manuel Belón Gómez**, nado en San Román de Cervantes o 31 de agosto de 1931 e finado en Lugo o 20 de maio de 2021, foi o alcalde de Cervantes durante catro décadas.

## Traxectoria 
Era carteiro en Cervantes e foi designado en 1963 como alcalde de Cervantes polo gobernador civil Eduardo del Río a partir dunha terna de candidatos.

## Notas 
## Véxase tamén 
### Outros artigos 
* Eleccións municipais en Cervantes
Jaime González Chas

**Jaime González Chas**, nado na Coruña o 11 de agosto de 1933 e finado en Arteixo o 28 de novembro de 2011, foi un tirador galego, que participou en catro Xogos Olímpicos (Cidade de México 1968, Múnic 1972, Montreal 1976 e Moscova 1980).

## Traxectoria 
González Chas foi o practicante de tiro deportivo con maior transcendencia de Galicia. Practicante de diversas especialidades, proclamouse campión de España en 59 ocasións. En 1968 participou por primeira vez nos Xogos Olímpicos, na edición de México (posto 31º), participación olímpica que revalidou en Múnic 1972, onde obtivo o seu resultado internacional máis destacado, pois conseguiu un diploma olímpico ao rematar en quinta posición na final de pistola de velocidade 25 metros, competición gañada polo polaco Józef Zapedzki. Tamén participou en seis edicións do Campionato Mundial de Tiro.

Participou posteriormente en dúas edicións olímpicas máis como tirador, Montreal 1976 (20º clasificado) e Moscova 1980 (22º clasificado), e en dúas edicións como adestrador e seleccionador de España (Barcelona 1992 e Atlanta 1996). Despois da súa retirada da práctica do tiro en activo dedicouse á formación e ao adestramento da especialidade.

Foi socio fundador da Real Sociedade Deportiva Hípica da Coruña.

## Obra 
* *La preparación del tirador* (1997)

## Recoñecementos 
* Fillo adoptivo da Coruña.

## Notas
Ácido oleico

O **ácido oleico** é un ácido graxo de 18 carbonos monoinsaturado, que pola posición do único dobre enlace da súa cadea hidrocarbonada é un ácido graxo omega-9, que se encontra nas graxas de diversos animais e vexetais. Ten a fórmula CH3(CH2)7CH=CH(CH2)7COOH. O seu punto de fusión é de 13-14&nbsp;°C. É un aceite incoloro e inodoro, aínda que as mostras comerciais poden ser algo amarelas. O seu dobre enlace é *cis*. O seu isómero co enlace *trans* denomínase ácido elaídico, e denomínase elaidinización á reacción que cambia os isómeros *cis* a *trans*.

## Distribución 
O triglicérido trioleína, que leva esterificado tres ácidos oleicos é o compoñente maioritario do aceite de oliva, aínda que no aceite de oliva virxe tamén hai pequenas cantidades (17C8CH=CHC7H14COOH + 4"O" → H17C8COOH + HO2CC7H14COOH
Os ésteres do ácido azelaico utilízanse en lubricantes e plastificantes.

## Aplicacións 
O ácido oleico utilízase principalmente en forma do seu sal sódico, que é o principal compoñente de moitos tipos de xabón. En produtos farmacéuticos utilízanse pequenas cantidades de ácido oleico como excipiente. Tamén se usa como axente emulsionante ou solubilizante en produtos en aerosol. O ácido oleico utilízase tamén para inducir un dano pulmonar en certos animais de experimentación, co propósito de probar novos fármacos e outros tratamentos en doenzas pulmonares. Nas ovellas a administración intravenosa de ácido oleico causa un dano pulmonar agudo con edema pulmonar. Este tipo de investigacións foron especialmente beneficiosas para os nenos prematuros, para os cales o tratamento dos seus pulmóns subdesenvolvidos (e as complicacións asociadas) é a miúdo unha cuestión de vida ou morte.

## Efectos sobre a saúde 
Documentáronse efectos positivos sobre a saúde do ácido oleico. O ácido oleico pode dificultar a progresión da adrenoleucodistrofia (ALD), unha enfermidade mortal que afecta ao cerebro e as glándulas adrenais. O ácido oleico pode ser responsable dos efectos hipotensivos (reduce a presión arterial) do aceite de oliva. Tamén se documentaron algúns efectos adversos, xa que os niveis tanto do ácido oleico coma das graxas monoinsaturadas nas membranas dos eritrocitos foron asociados cun aumento do risco de cancro de mama.

## Notas 
## Véxase tamén 
* HAMLET

### Ligazóns externas 
* https://web.archive.org/web/20111003004433/http://lipidlibrary.aocs.org/Lipids/fa_mono/index.htm
* NIST Chemistry Webbook
Segunda división española 1976/77

A tempada **1976–77** da **Segunda División de España** foi a 45ª edición deste torneo. A categoría estivo composta por 20 equipos, dos cales Sporting de Gijón, Cádiz e Rayo Vallecano ascenderon á Primeira División. Pontevedra, Levante, Sant Andreu e Barcelona Atlètic descenderon á nova Segunda División B.
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Goleadores 
## Véxase tamén 
### Ligazóns externas 
* Web oficial da LFP 
* Web oficial da Real Federación Española 
* Datos do competición en AREFE
Different Gear, Still Speeding

***Different Gear, Still Speeding*** é o primeiro álbum da banda inglesa de rock Beady Eye, lanzado o 28 de febreiro de 2011.

O álbum vendeu 66.817 copias na primeira semana do lanzamento, e 157.000 copias no mes de novembro no Reino Unido.

## Lista de cancións 
Todas as cancións compostas por Beady Eye, agás as indicadas.
# "Four Letter Word" - 4:17
# "Millionaire" - 3:19
# "The Roller" - 3:34
# "Beatles and Stones" - 2:56
# "Wind Up Dream" - 3:27
# "Bring the Light" - 3:39
# "For Anyone" - 2:15
# "Kill for a Dream" - 4:39
# "Standing on the Edge of the Noise" - 2:52
# "Wigwam" - 6:39
# "Three Ring Circus" - 3:09
# "The Beat Goes On" - 4:45
# "The Morning Son" - 6:03

;iTunes Bonus Tracks
# "Man of Misery" - 2:38
# "Sons of the Stage" (Gordon King, Tony Ogden) - 4:46

## Notas 
## Véxase tamén 
### Ligazóns externas 
* Web Oficial Beady Eye
Luciano Huck

**Luciano Grostein Huck**, nado en São Paulo o 3 de setembro de 1971, máis coñecido como **Luciano Huck** é un presentador de televisión, empresario e actor brasileiro. Está casado coa tamén presentadora Angélica.

## Traxectoria 
Luciano Huck é fillo da deseñadora e urbanista Marta Dora Grostein e Hermes Marcelo Huck, profesor titular de Dereito Económico da Facultade de Dereito da Universidade de São Paulo.

Cursou Dereito na Universidade de São Paulo, cursando despois Xornalismo na mesma institución. En seguida foi chamado para traballar como xornalista na 95 FM, antiga radio rock de São Paulo, onde protagonizou programas de moito éxito, ademais foi propietario, con outros tres empresarios, dunha filial da emisora no Río de Xaneiro entre os anos 2000 e 2008. Comezou a súa carreira televisiva na TV Gazeta de São Paulo co programa *Circulando*, que duraba dez minutos ao final da tarde. Pouco despois gañou fama nacional presentando o *Programa H*, un programa de variedades destinado ao público xuvenil, no cal creou as personaxes Tiazinha e Feiticeira. Actualmente presenta o programa *Caldeirão do Huck*, na Rede Globo de Televisión, emitido polas tardes do sábado.

Participa anualmente do Show *Criança Esperança*

É o ideólogo da organización non gobernamental Instituto Criar de TV e Cinema, creada en agosto de 2003, que ten coma obxectivo educar a xoves de baixo poder económico en técnicas do mundo cinematográfico.

Ata o momento participou en cinco películas: *Um Show de Verão* e *Xuxa e os Duendes* dos cales foi o protagonista, e os outros tres que non foron divulgados pola *Globo*.

### Cinema e TV 
* *Xuxa Requebra* (1999; presentador)
* *Xuxa e os Duendes* (2001; Tomate)
* *Um Show de Verão* (2004; Marcelo)
* *Turma da Mônica em Cine Gibi* (2005; Luciano Huck)
* *Casseta & Planeta* (2005; varios papeis)
* *Beleza Pura* (2007; Luciano Huck)
* *Malhação* (2008; Luciano Huck)
* *Xuxa e o Mistério de Feiurinha* (2009; Príncipe da Rapunzel)
* *Geral.com* (2010; Luciano Huck)
* *As Cariocas (série)* (2010; Cícero)
* *Enrolados* (2010; Flynn Ryder na dobraxe e Príncipe da Rapunzel)
* *A Grande Família* (2011; como el mesmo)
* *Fina Estampa* (2011; como el mesmo)

### Dobraxes 
* *Enrolados* (2010; Flynn Rider)

## Véxase tamén 
### Ligazóns externas 
* Instituro Criar .
* Caldeirão do Huck  .
Plastic Beach

***Plastic Beach*** é o terceiro álbum de estudio da banda virtual británica Gorillaz, editado o 3 de marzo do 2010 a través dos selos Parlophone e Virgin Records. Concibido dende un proxecto inacabado de Gorillaz chamado Carousel, o álbum foi gravado dende xuño do 2008 ata novembro do 2009 e foi producido principalmente por Damon Albarn. Nel aparecen varios artistas convidados, como Snoop Dogg, Gruff Rhys, De La Soul, Bobby Womack, Mos Def, Lou Reed, Mick Jones, Mark E. Smith, Paul Simonon, Bashy, Kano, Little Dragon e Hypnotic Brass Ensemble.

O disco estreouse no número 2 da lista británica de álbums, vendendo 74.000 copias na súa primeira semana. Nos Estados Unidos estreouse tamén no número 2 da lista *Billboard 200*, ao vender nese país 112.000, e foi listada tamén no top 10 de varios países máis. Despois do seu lanzamento, *Plastic Beach* recibiu polo xeral recensións positivas da meirande parte dos críticos musicais.

## Listaxe de cancións 
# "Orchestral Intro" (con sinfonia ViVA) - 1:09
# "Welcome to the World of the Plastic Beach" (con Snoop Dogg e Hypnotic Brass Ensemble) - 3:35	
# "White Flag" (con Bashy, Kano e The National Orchestra for Arabic Music) - 3:42
# "Rhinestone Eyes" - 3:19
# "Stylo" (con Bobby Womack e Mos Def) - 4:29
# "Superfast Jellyfish" (con De La Soul e Gruff Rhys) - 2:54
# "Empire Ants" (con Little Dragon) - 4:43
# "Glitter Freeze" (con Mark E. Smith) - 4:02
# "Some Kind of Nature" (con Lou Reed) - 2:59
# "On Melancholy Hill" - 3:53
# "Broken" - 3:16
# "Sweepstakes" (con Mos Def e Hypnotic Brass Ensemble) - 5:19
# "Plastic Beach" (con Mick Jones e Paul Simonon) - 3:46
# "To Binge" (con Little Dragon) - 3:55
# "Cloud of Unknowing" (featuring Bobby Womack and sinfonia ViVA) - 3:05
# "Pirate Jet" - 2:32
Ana Rodríguez Montero

**Ana Rodríguez Montero**, nada en Cedeira en 1945, é unha mestra e política galega do PPdeG.

## Traxectoria 
Nada en Montoxo, Cedeira, e licenciada en Maxisterio. Concelleira e primeira tenente de alcalde de Cerdido, foi elixida alcaldesa logo da dimisión de Bernardino Breijo en abril de 2006. Nas eleccións municipais de 2007 encabezou a candidatura do PPdeG á alcaldía de Cerdido e foi elixida alcaldesa con maioría absoluta. Nas municipais de 2011 volveu ser elixida alcaldesa tamén con maioría absoluta. Nas municipais de 2015 perde a alcaldía en favor do candidato do PSdeG-PSOE.
## Vida persoal
Xa xubilada, reside en Cerdido. É viúva do artista e antigo mestre da Universidade da Coruña nado en Cerdido, Antonio García Candales.

## Véxase tamén 
### Outros artigos 
* Eleccións municipais en Cerdido

### Ligazóns externas 
*
Bernardino Breijo

**Bernardino Breijo Freire**, nado en 1926 e finado o 29 de setembro de 2019, foi un político galego do PPdeG.

## Traxectoria 
Foi nomeado alcalde de Cerdido en setembro de 1972. Nas primeiras eleccións democráticas encabezou unha candidatura independente á alcaldía de Cerdido e foi elixido alcalde. Continuou como alcalde nas sucesivas eleccións, primeiro por AP e despois polo PPdeG, sempre con maioría absoluta. En abril de 2006, logo de facer 80 anos, dimitiu como alcalde.

## Recoñecementos 
En 1996 foille concedida a Medalla de Prata de Galicia.

## Notas 
## Véxase tamén 
### Outros artigos 
* Eleccións municipais en Cerdido
Espadana (homónimos)

O termo **Espadana** pode referirse a:

*Unha **espadana** dunha igrexa, muro vertical usado a xeito de campanario;
*Unha planta da familia das **typhacedae** de follas longas e espiga cilíndrica, que vive en ríos e pantanos:
*A **espadana** ou lirio amarelo, planta de follas longas da clase das Liliopsida.

Como topónimo, pode referirse a:

;En Galiza
***A Espadana**, lugar da parroquia do Alto de Xestoso, no concello de Monfero.

## Véxase tamén
### Outros artigos
Fonte de Petróleo en Balakhany

***Fonte de Petróleo en Balakhany*** (en ) é un filme de 1898 dirixido polo pioneiro do cinema en Azerbaidján Aleksandr Mişon. Foi filmado en 4 de agosto de 1898 en Bakú e presentado na Exhibición Internacional en París.

## Notas
Jorge Dorribo

**Jorge Dorribo Gude**, nado en Lugo e finado en Barcelona o 16 de maio de 2019, foi un empresario galego coñecido polos seus patrocinios de entidades deportivas e por un presunto caso de corrupción, a Operación Campión, onde se viron implicadas ademais del varias personalidades políticas.

## Traxectoria 
Jorge Dorribo comezou a súa carreira empresarial cunha peletería na cidade de Lugo, importando pezas de roupa de Marrocos. Nesa época tamén traballou de carteiro e como dono dun pub. A partir do comercio de peles e na busca de solucións para o tratamento dos curtidos introduciuse no sector químico, e fundou o laboratorio Nutrición de Pieles, Nupel, que cos anos foi mudando o seu obxecto social para a cosmética e para a produción farmacéutica. Xa como empresa de menciñas progresou e conseguiu exportar produto ao estranxeiro. Primeiro, e grazas ao apoio do presidente da Deputación de Lugo, Francisco Cacharro Pardo, entrou no mercado cubano e logo no de Oriente Medio.

Importante impacto social tivo a súa filantropía deportiva. As súas empresas patrocinaron o Club Voleibol Emeve de voleibol, o Nupel Global Racing de rallys, o Azkar Lugo de fútbol sala ou o Club Deportivo Lugo de fútbol. Tamén foi conselleiro do consello de administración do CB Breogán de baloncesto.

### A operación Campión 
O 24 de maio de 2011 a policía detívoo por orde xudicial no marco do que se coñeceu como *operación Campión*, denominada así precisamente polos vencellos deportivos de Dorribo. A operación iniciárase meses antes coa detención do director do Igape, instituto de promoción económica dependente da Consellería de Economía e Industria, por suposta fraude fiscal na obtención de subvencións públicas. Segundo sospeitaba o xuíz, Dorribo aconsellara a narcotraficantes utilizar as subvencións públicas como vía para o branqueo de diñeiro e de crear unha trama de fraude ao redor da empresa Proitec. Durante a primeira fase da operación a xuíza ordenou a detención de 15 persoas.

O caso complicouse ao atacar a vía política. Primeiro foi o deputado popular Pablo Cobián, logo o tamén deputado e exconselleiro nacionalista Fernando Blanco e finalmente foi o ministro e vicepresidente socialista Xosé Blanco, os que foron acusados por Dorribo de participaren na trama. Cobián e Blanco dimitiron dos seus escanos no Hórreo.

A xuíza decidiu logo a liberdade condicional para Dorribo á espera de xuízo, ao tempo que lle interviña xudicialmente as empresas. Dorribo creou outra firma, Improsa Pharma, dedicada tamén ao sector farmacéutico e con sede en Alacant.

## Notas
José García Liñares

**José García Liñares**, nado en Tordoia o 3 de xaneiro de 1950, é un político galego do PSdeG-PSOE.

## Traxectoria 
### Carreira política 
Arquitecto técnico. Concelleiro do PSdeG-PSOE en Cerceda, en febreiro de 1995 asumiu a alcaldía en funcións trala inhabilitación de Fernando Martínez González. Nas eleccións municipais de 1995 encabezou a candidatura PSdeG-PSOE á alcaldía de Cerceda e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta. En marzo de 2011 foi elixido presidente da Federación Galega de Fútbol, ocupando o cargo ata decembro de 2014. Foi deputado provincial entre 1995 e 2011, e novamente de 2015 a 2019.

### Condena 
En xaneiro de 2019 foi condenado a un ano e medio de prisión e 16 anos de inhabilitación por prevaricación e fraude á Administración pola licitación e adxudicación dunha obra en 2015 de 325.000 euros. Negouse a dimitir, e trala anulación do xuízo no que fora condenado puido concorrer ás eleccións municipais de 2019 e acadou de novo a alcaldía con maioría absoluta á fronte do PSdeG-PSOE. Trala repetición do xuízo e a emisión dun novo fallo condenatorio en xaneiro de 2020 presentou a súa dimisión e foi substituído no mes de febreiro polo tamén socialista Juan Manuel Rodríguez García.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Cerceda

### Ligazóns externas 
* Artigo en *La Voz de Galicia*
Seán MacEntee

**Seán MacEntee** ou **Seán Mac an tSaoi**, nado en Belfast o 22 de agosto de 1889 e finado en Dublín o 10 de xaneiro de 1984, foi un político irlandés.

## Traxectoria 
Na súa carreira política na que foi Teachta Dála polo Fianna Fáil en torno a corenta anos, MacEntee converteuse nunha das máis importantes figuras da Irlanda independente. Estivo nos gobernos de Éamon de Valera e Seán Lemass con cargo de ministro (de Finanzas, Industria e Comercio, e Sanidade). Foi membro de tódolos gabinetes do Fianna Fáil dende 1932 a abril de 1965. El e mais Lemass introduciron unha política proteccionista en 1932 que actualmente é considerada un fracaso. Serviu como Tánaiste de Irlanda dende 1959 a 1965. No momento da súa morte, era o único membro supervivente do Primeiro Dáil. A súa filla é a escritora e poetisa Máire Mhac an tSaoi.
Un home do pobo

***Un home do pobo*** é unha novela satírica en lingua inglesa do autor nixeriano Chinua Achebe, publicada en 1966 co título orixinal de ***A Man of the People***. Foi traducida ao galego por Begoña R. Outeiro, e publicada en 2012 pola Editorial Hugin e Munin.

## Trama 
Odili é un docente mozo e ben preparado, que ten un conflito co xefe Nanga, antigo profesor seu que no momento da narración está metido en política. Odili representa o cambio das xeracións máis novas, mentres que Nanga os costumes e tradicións de Nixeria.

## Narración 
A obra, cuarta novela do autor, está narrada en primeira persoa, con Odili como protagonista.

## Notas 
## Véxase tamén 
### Ligazóns externas 
* Sinopse e ficha 
* Sinopse e ficha  na web da editorial .
Segunda división española 1977/78

A tempada **1977–78** da **Segunda División de España** foi a 46ª edición deste torneo. A categoría estivo composta por 20 equipos, dos cales Real Zaragoza, Recreativo de Huelva e Celta de Vigo ascenderon á Primeira División. Real Oviedo, Córdoba CF, CD Tenerife e CF Calvo Sotelo descenderon á Segunda División B.
## Adestradores
### Cambios de adestradores 
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Resultados 

## Goleadores
## Véxase tamén
### Ligazóns externas 
* Web oficial da LFP 
* Web oficial da Real Federación Española 
* Datos do competición en AREFE
From First to Last

**From First to Last** foi unha banda estadounidense de post-hardcore dos Ánxeles, aínda que orixinalmente procedían de Valdosta, Georgia e Tampa, Florida. O grupo lanzou o seu primeiro EP, *Aesthetic*, no ano 2003 co vocalista Phillip Reardon, seguido polo álbum *Dear Diary, My Teen Angst Has a Body Count* no 2004 e *Heroine* no 2006, ámbolos dous co vocalista Sonny Moore. Despois da saída de Moore en febreiro do 2007 para traballar no seu proxecto electrónico en solitario, Skrillex, a banda incluíu ao baixista Matt Manning, e Matt Good pasou a facer as tarefas de vocalista e guitarrista. O grupo lanzou o álbum *From First to Last* no 2008 a través do selo Suretone Records, e o 27 de agosto do 2009, From First to Last confirmou que deixaban left Suretone e ían entrar en Rise Records. A finais do 2009, Travis Richter deixaría a banda. Seu cuarto álbum de estudio, *Throne to the Wolves*, foi lanzado o 16 de marzo do 2010 e o 28 de xullo dese ano o grupo entrou en hiato.

## Discografía 
### Álbums 
## Véxase tamén 
### Ligazóns externas 
* Páxina oficial
Jarvis Varnado

**Jarvis Lamar Varnado**, nado o 1 de marzo de 1988 en Brownsville, Tennessee, é un xogador de baloncesto profesional estadounidense que actualmente xoga para o Tecnyconta Zaragoza da Liga ACB. Xogou para Mississippi na universidade antes de converterse en profesional.

## Traxectoria profesional 
Varnado foi elixido na 41ª posición do Draft da NBA de 2010 polos Miami Heat. Porén, asinou polo Carmatic Pistoia da segunda división italiana, despois de que as súas esperanzas de xogar nos Heat desapareceran tras as adquisicións de LeBron James, Chris Bosh e varios axentes libres por parte de Miami. O 27 de xuño de 2011 foi chamado de volta polos Heat.

O 24 de decembro de 2012, Varnado asinou cos Boston Celtics. O 6 de xaneiro de 2013, foi cortado polos Celtics. O 9 de xaneiro de 2013, asinou un contrato de dez días cos Miami Heat.

O 18 de febreiro de 2014, asinou un contrato de dez días cos Chicago Bulls.

O 1 de marzo de 2014, Varnado asinou un contrato de dez días cos Philadelphia 76ers. O 12 de marzo de 2014, asinou cos Sixers para o resto da tempada. O 7 de outubro de 2014, foi cortado polos Sixers.

## Notas 
## Véxase tamén 
### Ligazóns externas 
* Perfil en NBA.com
Super 12 2005

A **tempada 2005 do Super 12** (actual Super Rugby) foi a 10ª edición da máxima competición mundial de rugby entre franquías, organizada no hemisferio Sur pola SANZAR, entre equipos de Nova Zelandia, Australia e Suráfrica. Esta edición do torneo contou por derradeira ocasión con 12 equipos, antes da inclusión dos Central Cheetahs e do Western Force no campionato. Os 12 equipos disputaron unha tempada regular con 12 xornadas, seguida duns playoffs entre os 4 mellores equipos. O campionato foi gañado polos Crusaders, o equipo neozelandés que acadou así o seu 5º título, vencendo na final ós NSW Waratahs de Sydney.

A primeira xornada disputouse o 11 de febreiro de 2005, mentres que a final tivo lugar en Christchurch o día 28 de maio de 2005.
## Tempada regular 
## Eliminatorias polo título 
[350px|miniatura|dereita|O [Jade Stadium acolleu a final desta edición do Super 12.]]

## Estatísticas 
O máximo anotador de puntos do torneo foi Peter Hewat, dos NSW Waratahs, con 174 puntos. O máximo anotador de ensaios foi Rico Gear, dos Crusaders, con 15.
## Véxase tamén 
### Outros artigos 
* Super 12 2004 > Super 14 2006
### Ligazóns externas 
* Resultados históricos do torneo
Lancaster Park

O **Lancaster Park**, antes coñecido como **Jade Stadium** e **AMI Stadium**, foi un recinto deportivo da cidade de Christchurch, na Illa Sur de Nova Zelandia, que se dedicou principalmente á práctica de rugby e crícket. Inaugurado en 1881, tiña capacidade para 38.628 espectadores. Era un dos estadios mais senlleiros dentro do mundo rugbístico, xa que acollía os encontros que disputaba como local o equipo dos Crusaders (o equipo máis laureado do mundo desde a profesionalización deste deporte en 1995), así como moitos encontros dos All Blacks, tanto amigables como do torneo Tri Nations. Neste estadio téñense disputado varias finais do torneo Super Rugby.

En 2011 estaba previsto que o estadio acollese varios dos encontros da Copa do Mundo de Rugby, pero en febreiro de 2011 un terremoto de 6'3 na escala de Richter sacudíu a cidade de Christchurch, deixando 145 persoas mortas e moitos danos na estrutura do estadio, facendo que fose imposible a disputa de calquera tipo de evento deportivo nel. Debido a isto, decidiuse finalmente derribar o recinto.
350px|miniatura|centro|Imaxe do AMI Stadium en xullo de 2011.

## Véxase tamén 
### Outros artigos 
* Crusaders
* Canterbury RFU
* Copa do Mundo de Rugby 1987
### Ligazóns externas 
* Páxina oficial do AMI Stadium
Manuel Rivas Caridad

**Manuel Rivas Caridad**, nado en Cambre en 1952 é un enxeñeiro químico, político e empresario galego.

## Traxectoria 
Estudou Enxeñaría química, traballou durante 3 anos e despois fundou a súa propia empresa, Coruñesa de Composites. Tamén foi elixido presidente da Asociación de Empresarios de Sabón, en cuxo polígono industrial está situada a súa empresa.

## Notas 
## Véxase tamén 
### Outros artigos 
* Eleccións municipais en Cambre